**Protokoll**

**Årsmøte i Forsvarets Seniorforbund**

**Avdeling Vesterålen**

**2024**

**Tid**: Torsdag 14. mars 2024 kl. 1800.

**Sted:** Sjøforsvarets Kystvaktstasjon Sortland – Møterom Hamna, Sortland

**Til stede:** 10stemmeberettigedemedlemmer – Inklusive 3 fra det sittende styret.

* Åpning
	+ Leder ønsket alle hjertelig velkommen til nytt årsmøte i FSF Vesterålen, det 13. i rekka, og erklærte møtet lovlig satt.
* Administrativt
	+ Kaffepause, prat og sosialt samvær etter avsluttet møte.
	+ Kaffe og kaker, laget av leder, og serveres av leder og nestleder.
		- Årsmøtepapirene lagt på møtebordet til deltakerne.
	+ Skrivesaker mm. lagt fram på tilleggsbord.

**Saksliste**:

Sak 1: Konstituering

a. Godkjenning av innkalling.

b. Godkjenning av saksliste.

c. Godkjenning av forretningsorden.

d. Valg av møteleder.

e. Valg av møtesekretær.

f. Valg av protokollkomite (2 pers.).

g. Valg av tellekorps (2 pers.).

Sak 2: Årsberetning.

Sak 3: Regnskap med driftsbudsjett og revisjonserklæring.

Sak 4: Vedtekter med tilleggsbestemmelser.

Sak 5: Medlemskontingent.

Sak 6: Handlingsplan med rammebudsjett.

Sak 7: Personvern.

Sak 8: Innkomne forslag.

Sak 9: Medlemslotteri

Sak 10: Valg.

Sak 11: Avslutning.

**Sak 1** Konstituering.

 Årsmøtet arrangert ihht kap.2 i Basisvedtektene.

1. Godkjenning av innkalling.
	1. Orientering om årsmøtet sendt medlemmene på e-post den 18. januar 2024 (ca 8 uker før møtet).
	2. Årsmøtesakene lagt ut på hjemmesida vår 29/2-24 (2 uker før møtet – vedtektenes §10(6)), og medlemmene ble gjort oppmerksom på dette samme dag.
	3. Ordinær innkalling sendt medlemmene 30.januar 2024 (6 uker før møtet – vedtektenes §10(4)).
	4. Frist for forslag: 14.februar 2024 (4 uker før møtet – vedtektenes §10(5)).
	5. Påminning sendt medlemmene på SMS 13. mars 2023.

Det fremkom ingen merknader til innkallinga.

**Vedtak: Innkallinga enstemmig godkjent.**

1. Godkjenning av saksliste.

Leder viste til forslag til saksliste.

Ingen merknader.

**Vedtak: Sakslista enstemmig godkjent.**

1. Godkjenning av forretningsorden.

Leder viste til forslag til forretningsorden.

Ingen merknader.

**Vedtak: Forretningsorden enstemmig godkjent.**

1. Valg av møteleder.

Styrets forslag: Bjørn Erik Uthus.

**Vedtak: Bjørn Erik Uthus enstemmig valgt som møteleder.**

1. Valg av møtesekretær.

Styrets forslag: Per Erik Eriksen.

**Vedtak: Per Erik Eriksen enstemmig valgt til møtesekretær.**

1. Valg av protokollkomite.

Forslag: Steve Olsen og Harald Schei

**Vedtak: Steve Olsen og Harald Schei enstemmig valgt til**

 **protokollkomité.**

1. Valg av tellekorps.

Forslag: Knut Bjørkly og Morten Jørgensen.

**Vedtak: Knut Bjørkly og Morten Jørgensen enstemmig valgt til**

 **tellekorps.**

**Sak 2 Årsberetning 2023.**

 Leder viste til årsberetninga for 2023 (På hjemmesida, og i papir på

 Møtebordet).

 Ingen merknader.

**Vedtak: Årsberetninga for 2023 enstemmig godkjent.**

**Sak 3 Regnskap 2023 med revisjonserklæring, og Budsjett 2024.**

Regnskapet ble presentert av kasserer Per-Erik Eriksen.

Regnskapet er ført i Styreweb også denne gang.

Noen presiseringer og kommentarer ble fremført av kasserer.

Regnskapet viser et driftsmessig underskudd for 2023 på kr. 1.827,51, og sum bankinnskudd på kr. 30.900,65.

Dessuten har vi utestående fordringer til neste år på kr. 3.462,13 og en kortsiktig gjeld til forbundet (forbundskontingenten) på kr. 9.100,- som regnskapsføres neste år.

Årets budsjett har en inntektsside på kr. 42.675,- og en kostnadsside på kr. 38.650,- og dermed et budsjettmessig overskudd på kr.4.025,00 denne gang.

Møtet hadde ingen spørsmål/kommentarer til regnskap og budsjett.

**Vedtak: Regnskapet for 2023 og budsjett for 2024 enstemmig vedtatt.**

**Revisjonserklæring for regnskapet 2023.**

Møteleder refererte revisjonserklæringa for 2023.

Ingen spørsmål/kommentarer til revisjonserklæringa.

**Vedtak: Revisjonserklæringa tatt til etterretning.**

**Sak 4 Vedtekter for 2024 med tilleggsbestemmelser.**

Møteleder viste til de vedtekter som ble vedtatt av Landsmøtet i 2023 – spesielt basisvedtektene; og de tilleggsbestemmelser for vår avdeling som ble vedtatt av årsmøtet i 2023.

Han påpekte også nye formuleringer i forslaget til årets vedtekter i §§ 8(2), 9(4), 11(4) og 11(5).

 Disse er markert med rødt.

 Våre tilleggsbestemmelser ellers er markert med gult.

Et saksframlegg med forslag til vedtak av lokale vedtekter for 2024 ble også fremlagt.

Ingen spørsmål/kommentarer til framlegg eller vedtekter.

**Vedtak: Årsmøtet 2024 i Forsvarets seniorforbund Avdeling**

 **Vesterålen fastsetter at det fremlagte forslag til vedtekter,**

 **skal være FSF Vesterålens vedtekter for 2024.**

 **Vedtaket var enstemmig.**

**Sak 5 Medlemskontingent 2024.**

Møteleder viste til vedtektenes § 8(2), og våre tilleggsbestemmelser til samme §, samt saksframlegg for årets medlemskontingent.

Han redegjorde også for dagens medlemskontingent samt refererte forslag til vedtak.

Alt enstemmig vedtatt.

**Vedtak:**

1. **Årsmøtet 2024 i Forsvarets seniorforbund Avdeling Vesterålen fastsetter en samlet kontingent for inneværende år til kr. 350,- pr. medlem pr. år for hoved- og enkeltmedlemmer, hvorav kr. 250,- går til forbundet og kr. 100,- går til oss.**
2. **Husstandsmedlemmer betaler kr. 225,- pr. medlem pr. år hvorav kr. 125,- går til forbundet og kr. 100,- går til oss.**
3. **Støttemedlemmer betaler kr. 100,- pr. medlem pr. år som i sin helhet går til oss.**
4. **For innmelding etter 1.oktober betales en samlet redusert kontingent på kr. 100,- pr. medlem, ut innmeldingsåret, for hoved- og enkeltmedlemmer, hvorav kr. 50,- går til forbundet og kr. 50,- går til oss.**
5. **Husstandsmedlemmer betaler da kr. 75,- ut innmeldingsåret, hvorav kr. 25,- går til forbundet og kr. 50,- går til oss.**
6. **For innmelding etter 1.oktober betaler støttemedlemmer kr. 50,- ut innmeldingsåret, som i sin helhet går til oss.**

**Sak 6 Handlingsplan for 2024 med rammebudsjett.**

Møteleder viste til framlagt forslag til Handlingsplan for 2024 med rammebudsjett.

Planen har en samlet kostnad på kr. 26.600,-, en samlet inntektside på kr. 10.800,- og dermed en netto kostnad på kr. 15.800,- - hvorav julebordet utgjør største kostnaden.

Og da er ikke evt. kostnader til påtenkt grillaften medregnet.

Underdekninga vil bli belastet driftskontoen.

Ingen kommentarer til fremlagt plan og budsjett.

**Vedtak: Handlingsplan for 2024, med Rammebudsjett, enstemmig**

 **vedtatt.**

**Sak 7 Personvern**

I henhold til et GDPR-direktiv legger styret fram et oppdatert forslag til Personvernerklæring for Forsvarets seniorforbund, Avdeling Vesterålen.

Sammen med dette legges også fram Taushetserklæring, underskrevet av samtlige i styret, samt nå også revisor og vara revisor (som alle nå har tilgang til Styreweb).

Ingen spørsmål/kommentarer til personvern.

**Vedtak a.: Styrets forslag til Personvernerklæring enstemmig**

 **vedtatt.**

 **b.: Styrets- og revisorers taushetserklæring tatt til etterretning.**

**Sak 8 Innkomne forslag**

**Ingen innkomne forslag denne gang**

**Sak 9 Medlemslotteri**

Styret foreslår å videreføre medlemslotteriet også inneværende år.

Saksframlegg (med statutter, og med ny §7, for lotteriet), var lagt ut på hjemmesida vår samt vedlagt årsmøtepapirene.

**Enstemmig vedtak:**

1. **Årsmøtet 2024 i Forsvarets seniorforbund Avdeling Vesterålen vedtar å videreføre medlemslotteriet, med korrigerte statutter, inneværende år.**
2. **Medlemslotteriet vil rulle og gå helt til årsmøtet i FSF Vesterålen vedtar noe annet.**

**Sak 10 Valg**

Møteleder redegjorde for valgkomiteens innstilling og en liten endring i funksjonstid for kasserer.

Dette er gjort i forståelse med valgkomiteen for å få funksjonene i harmoni med tilleggsbestemmelsene i vedtektenes §11.

Møteleder refererte så valgkomiteens forslag til nytt styre og tilleggsfunksjoner, samt endring i funksjonstid for kasserer.

Valgkomiteens innstilling:

En del funksjonstider er endret for å få de til å harmonere med tilleggs-bestemmelsene i §11 i våre vedtekter.

Valgkomiteens innstilling til årsmøte 2024:

|  |  |  |  |
| --- | --- | --- | --- |
| **Posisjon** | **Navn** | **År** | **Merknad** |
| Leder | Bjørn Erik Uthus | 2023 – 25 | - |
| Nestleder | Morten N. Jørgensen | 2024 – 26 | Bekreftet - Er villig til gjenvalg  |
| Kasserer | Einar G. Endresen | 2024 – 25 | Bekreftet - Ny  |
| Sekretær | Per Erik Eriksen | 2024 – 26 | Bekreftet - Er villig til gjenvalg |
| Styremedlem | Trond Einarsen | 2023 – 25 | - |
| Varamedlem | Knut C. Bjørkly | 2024 – 26 | Bekreftet – Ny |
| Revisor | Nils Magne Pettersen | 2024 – 25 | Bekreftet – Ny 1 år pga oddetallsvalg |
| Vara Revisor | Steve Olsen | 2023 – 25 | - |
| Valgkomite | Lars KjørenSteve Olsen | 2023 – 252024 – 26 | -Bekreftet - Er villig til gjenvalg  |

**Vedtak: Valgkomiteens innstilling, med nevnte endring, ble enstemmig vedtatt.**

**Sak 11 Avslutning**

Leder Bjørn Erik Uthus takket for fornyet tillit, takket styret for innsatsen i året som gikk, og ønsket det nyvalgte styret lykke til i ei fortsatt krevende tid.

Han takket også mangeårig revisor Ernst M. Jensen for innsatsen og overrakte blomster.

Han takket også samtlige for frammøtet og gjorde oppmerksom på rutine for å komme ut porten.

Til slutt opplyste han også om at protokollen ville bli underskrevet på førstkommende styremøte – den 04/04-24.

Protokollkomiteen og styret vil få tilsendt forslag til protokoll i god tid, sammen med innkalling til møtet.

Til slutt takket nyvalgt leder for tilliten, takket for frammøtet og ønsket vel hjem.

Møtet hevet kl. 18:55.

---------------------------------- ---------------------------------- --------------------------------Per-Erik Eriksen (referent) Harald Schei Steve Olsen

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*.